**ประกาศโรงพยาบาลปัตตานี**

**เรื่อง แนวทางการเผยแพร่ข้อมูลต่อสาธารณะผ่านเว็บไซต์โรงพยาบาลปัตตานี พ.ศ. ๒๕๖๒**

---------------------------

 ตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๙ กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูไว้ และต้องดำเนินงานตามมาตรฐานเว็บไซต์ภาครัฐ (Government Website Standard) เพื่อให้ประชาชนผู้มาใช้บริการสามารถเข้าถึงข้อมูลข่าวสารของหน่วยงานของรัฐได้อย่างสะดวกมีความถูกต้องครบถ้วน และเป็นการแสดงความโปร่งใสของหน่วยงานรัฐให้ประชาชนเข้ามามีส่วนร่วมในการตรวจสอบภารกิจต่างๆของหน่วยงานรัฐนั้น

 โรงพยาบาลปัตตานี จึงกำหนดแนวทางการเผยแพร่ข้อมูลข่าวสารต่อสาธารณะผ่านเว็บไซต์โรงพยาบาลปัตตานี ดังต่อไปนี้

 **1. ให้กลุ่มงานในโรงพยาบาลปัตตานีเผยแพร่ข้อมูลต่อสาธารณะผ่านเว็บไซต์โรงพยาบาลปัตตานี ดังนี้**

 1.1 ข้อมูลกลุ่มงาน (General Information) ประกอบ ประวัติความเป็นมา(ถ้ามี) วิสัยทัศน์ พันธกิจ โครงสร้างหน่วยงาน ทำเนียบผู้บริหารและเจ้าหน้าที่ อำนาจหน้าที่ แผนปฏิบัติราชการ แผนงาน โครงสร้างองค์กร และงบประมาณรายจ่ายประจำปี คำรับรอง รายงานผลการปฏิบัติราชการ รายละเอียดช่องทางการติดต่อสื่อสาร หมายเลขโทรศัพท์ หมายเลขโทรสาร ที่ตั้งหน่วยงาน ไปรษณีย์อิเล็กทรอนิกส์

 1.2 กฎหมาย ระเบียบ ข้อบังคับ ที่เกี่ยวข้องกับกลุ่มงาน

 1.3 คลังความรู้ (Knowledge) เช่น ข่าวสารความรู้ที่เกี่ยวกับกลุ่มงานนั้นๆ สื่อมัลติมีเดีย บทความ ผลงานวิจัย ข้อมูลสถิติต่างๆ

 1.4 คู่มือมาตรฐนปฏิบัติงานของกลุ่มงานตามภารกิจของกลุ่มงาน โดยแสดงขั้นตอนการปฏิบัติงานพร้อมอธิบายขั้นตอนปฏบัติงาน ระบุระยะเวลาในแต่ละขั้นตอนของการปฏิบัติงานนั้นๆ

 1.5 คู่มือสำหรับประชาชน ข้อมูลการบริการตามภารกิจของกลุ่มงาน ขั้นตอนการให้บริการต่างๆ แก่ประชาชนพร้อมอธิบายขั้นตอนบริการอย่างชัดเจน

 1.6 ข่าวประชาสัมพันธ์ ข่าวสารทั่วไป ภาพข่าวกิจกรรม เรื่องแจ้งเตือนรวมถึงข่าวประกาศของกลุ่มงาน

 **2. ขั้นตอนการเผยแพร่ข้อมูลต่อสาธารณะผ่านเว็บไซต์โรงพยาบาลปัตตานี ให้ดำเนินการดังนี้**

2.1 จัดให้มีกลุ่ม/ฝ่ายหรือคณะทำงานหรือเจ้าหน้าที่ปฏิบัติงานในการบริหารเว็บไซต์ของโรงพยาบาลปัตตานี

 2.2 การนำเข้าข้อมูลข่าวสาร ต้องเป็นข้อมูลปัจจุบัน ถูกต้องและครบถ้วน ระบุแห่งที่มาหรือเจ้าของข้อมูล ช่วงวันที่ของข้อมูลข่าวสาร วันที่เผยแพร่ ประเภท (นามสกุล) ไฟล์ ขนาดไฟล์โดยมีลำดับการปฎิบัติอย่างน้อย ดังนี้

 2.2.1 เจ้าหน้าที่ที่เสนอข้อมูลข่าวสารที่ประสงค์จะนำขึ้นเผยแพร่บนเว็บไซต์ให้ หัวหน้ากลุ่มงานของตนรับชอบพิจารณาอนุญาต ด้วยแบบฟอร์มการขอเผยแพร่ข้อมูลผ่านเว็บไซต์ของโรงพยาบาลปัตตานี ตามแนบท้ายประการนี้ กรณีเร่งด่วนอนุโลมให้อนุญาตทางวาจาได้

2.2.2 กรณี...

๒

 2.2.2 กรณีอนุญาต หัวหน้ากลุ่มงานที่รับของเจ้าหน้าที่ที่เสนอข้อมูลข่าวสาร มอบหมายให้เจ้าหน้าที่ผู้รับผิดชอบ (Web Master) ดำเนินการนำข้อมูลข่าวสารขึ้นเว็บไซต์ในหมวดหมู่ที่ถูกต้อง และประสานแจ้งกลับไปยังเจ้าของข้อมูลข่าวสารนั้น

 2.2.3 กรณีไม่อนุญาต หัวหน้ากลุ่มงานที่รับของเจ้าหน้าที่ที่เสนอข้อมูลข่าวสารประสานกลับไปยังเจ้าของข้อมูลนั้น พร้อมชี้แจงเหตุผล เช่น ไม่ตรงหรือเกี่ยวข้องกับภารกิจของกลุ่มงาน ไม่ถูกต้องตามข้อระเบียบ หรือกฎหมาย เป็นต้น

 **3. กลไกการตรวจสอบ กำกับติดตามอย่างต่อเนื่อง**

 3.1 ต้องกำหนดให้มีเจ้าหน้าที่ปฏิบัติหน้าที่ผู้ดูแลบริหารจัดการเว็บไซต์ (Web Master) อย่างน้อย 2 คน เพื่อทำงานทดแทนกันได้

 3.2 เจ้าหน้าที่ Web Master มีหน้าที่ตรวจสอบความเป็นปัจจุบันของข้อมูลทุกรายการที่เผยแพร่บนเว็บไซต์ของหน่วยงาน หากพบว่าครบระยะเวลาการเผยแพร่ให้นำรายการนั้นออกจากเว็บไซต์

 3.3 เจ้าหน้าที่ Web Master มีหน้าที่ตรวจสอบความครบถ้วนของรายการข้อมูลข่าวสารตามมาตรฐานเว็บไซต์หน่วยงานภาครัฐ (Government Website Standard Version 2.0) ของสำนักงานรัฐบาลอิเล็กทรอนิกส์ (องค์การมหาชน) และตามพระราชบัญญัติข้อมูลข่าวสารของราชการ พ.ศ. 2540 ตามมาตรา 7 มาตรา 9 และข้อมูลข่าวสารอื่นที่คณะกรรมการข้อมูลข่าวสารของราชการกำหนด

 3.4 เจ้าหน้าที่ Web Master มีหน้าที่ปฏิบัติตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2560 อย่างเคร่งครัดเพื่อป้องกันไม่ให้เกิดความเสียหายและลดโอกาสที่จะเกิดความเสียหายแก่ทางราชการ

 3.5 ให้หน่วยงานส่งเสริมการเพิ่มพูนความรู้และทักษะการบริหารการจัดการเว็บไซต์ การรักษาความมั่นคงปลอดภัยสารสนเทศ (Cyber Security) ให้แก่เจ้าหน้าที่อย่างต่อเนื่อง ทั่งการฝึกอบรม การแลกเปลี่ยนเรียนรู้ระหว่างผู้ปฏิบัติงาน

 ทั้งนี้ ให้กลุ่มงานทุกกลุ่มงานนำประกาศฉบับบังคับใช้ และถือปฏิบัติโดยเคร่งครั้ง

 ประกาศ ณ วันที่ พฤษภาคม พ.ศ. 2562

 (นายศักดิ์ชัย ตั้งจิตวิทยา)

 ผู้อำนวยการโรงพยาบาลปัตตานี